Лукашэнка адзначыў, што даручыў праваахоўным органам абавязкова дапускаць маці загінулага ў Печах вайскоўца Святлану Коржыч да следчых мерапрыемстваў. "Калі яна хоча камусьці задаць пытанне, хай задасць. Хаваць не трэба, як бы там сітуацыя ні разгортвалася. І я вас перасцерагаю ад заўчасных высноў. Усё павінна быць сумленна", — звярнуў увагу ён. Кіраўнік дзяржавы адзначыў трываласць, з якой жанчына перанесла гэтае гора. "Наогул яна малайчына, абсалютна разумны чалавек. Не ведаю, як бы я на гэта рэагаваў. Крый божа камусьці гэта перажыць. Але яна майму прадстаўніку кажа: "Я не хачу, каб нехта быў пакараны несправядліва". Зразумела, калі мы несправядліва кагосьці пакараем, мы народзім яшчэ адну праблему: пакрыўдзім чалавека, які не здзяйсняў гэтае злачынства. Таму яна павінна быць дапушчаная да следчых дзеянняў, хай гэта ў законе не прадугледжанае, не важна. Гэта надзвычайны выпадак, гэта маё асабістае рашэнне", — сказаў беларускі кіраўнік.